ПРОТОКОЛ №41
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 09.12.2019 г. 

ПРИСЪСТВАТ: Весела Павлова, Десислава Николова, Женя Димитрова, Веселка Узунова, Марина Михайлова, Олга Керелска, Красимир Шекерджиев, Вероника Имова, Радка Дражева – Първанова, Захаринка Тодорова, Атанаска Дишева.

Отсъства: Драгомир Кояджиков. 

На заседанието присъстваха: 
Мария Христова – директор на дирекция „Конкурси на магистрати“
Цветанка Тиганчева – началник-отдел „Конкурси на съдии“
Николина Георгиева – началник-отдел „Атестиране на съдии“
Протоколирал: Илина Йосифова

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

Включва за разглеждане в дневния ред на Комисията по атестирането и  конкурсите допълнителни точки Р-14, Р-15 и Р-16

РАЗНИ

Р-1. ОТНОСНО: Проект на становище по чл. 169, ал. 1 от ЗСВ във връзка с чл. 55, ал. 1 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Марин Митков Чорбаджийски  - и. ф. административен ръководител - председател на Районен съд - Крумовград, във връзка с открита процедура за избор на административен ръководител - председател на Районен съд - Крумовград, който ще се проведе на 17.12.2019 г. 
След проведеното гласуване и при обявения резултат 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1.1. ПРИЕМА становището за притежаваните професионални качества на Марин Митков Чорбаджийски  - и. ф. административен ръководител - председател на Районен съд - Крумовград. 

1.2. ИЗПРАЩА, на основание чл. 55, ал. 2 от Наредба №1 от 09.02.2017 г., становището по т. 1.1. на Марин Митков Чорбаджийски  - и. ф. административен ръководител - председател на Районен съд - Крумовград, за запознаване. 

1.3. ПРЕДОСТАВЯ становището по т. 1.1. на Съдийската колегия на Висшия съдебен съвет, на основание чл. 55, ал. 1 от Наредба №1 от 09.02.2017 г., ведно с цялата документация във връзка с избора на административен ръководител - председател на Районен съд – Крумовград. 

1.4. ВНАСЯ предложението за провеждане на избор в заседанието на Съдийската колегия на Висшия съдебен съвет, насрочено за 17.12.2019 г. 

Р-2. ОТНОСНО: Проект на становище по чл. 169, ал. 1 от ЗСВ във връзка с чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Атанас Костадинов Кобуров - съдия в Районен съд - Петрич, във връзка с открита процедура за избор на административен ръководител - председател на Районен съд - Петрич, който ще се проведе на 17.12.2019 г. 
След проведеното гласуване и при обявения резултат 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

2.1. ПРИЕМА становището за притежаваните професионални качества на Атанас Костадинов Кобуров - съдия в Районен съд - Петрич. 

2.2. ИЗПРАЩА, на основание чл. 55, ал. 2 от Наредба №1 от 09.02.2017 г., становището по т. 2.1. на Атанас Костадинов Кобуров - съдия в Районен съд - Петрич, за запознаване. 

2.3. ПРЕДОСТАВЯ становището по т. 2.1. на Съдийската колегия на Висшия съдебен съвет, на основание чл. 55, ал. 1 от Наредба №1 от 09.02.2017 г., ведно с цялата документация във връзка с избора на административен ръководител - председател на Районен съд – Петрич. 

2.4. ВНАСЯ предложението за провеждане на избор в заседанието на Съдийската колегия на Висшия съдебен съвет, насрочено за 17.12.2019 г. 

Р-3. ОТНОСНО: Заявление от Асен Тотев Радев за освобождаване от заеманата длъжност „административен ръководител - председател“ на Районен съд - Бургас и назначаване на длъжност „съдия“ в Районен съд - Бургас, на основание чл. 169, ал. 5 от ЗСВ.  (вх.№ВСС-14198/22.11.2019 г.) 
След проведеното гласуване и при обявения резултат 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

3.1. Предлага на Съдийската  колегия на  ВСС ДА ОСВОБОДИ,  на основание чл. 175, ал. 1 от ЗСВ, във връзка с чл. 129, ал. 3, т. 2 от КРБ, Асен Тотев Радев от заеманата длъжност „административен ръководител - председател“ на Районен съд – Бургас, считано от датата на вземане на решението. 

3.2. Предлага на Съдийската  колегия на ВСС ДА ПРЕНАЗНАЧИ,  на основание чл. 169, ал. 5 от ЗСВ, Асен Тотев Радев на заеманата преди назначаването му за „административен ръководител - председател“ на Районен съд - Бургас длъжност „съдия“ в Районен съд - Бургас, с ранг „съдия  в ОС“, с основно месечно трудово възнаграждение, съгласно Таблица №1 на ВСС  за определяне размерите на максималните основни месечни заплати на съдии, прокурори и следователи по длъжности, считано от датата на вземане на решението. 

3.3. ВНАСЯ предложението в заседанието на Съдийската колегия на ВСС, насрочено нa 10.12.2019 г., за разглеждане и произнасяне.

Р-4. ОТНОСНО: Определяне на изпълняващ функциите „административен ръководител - председател“ на Районен съд - Бургас.
След проведеното гласуване и при обявения резултат 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

4.1. ПРЕДЛАГА НА СЪДИЙСКАТА  КОЛЕГИЯ  НА ВСС ДА ОПРЕДЕЛИ, на основание чл. 175, ал. 4, изр. 2 от ЗСВ, в изпълнение на решение на Съдийската колегия на Висшия съдебен съвет по протокол №31/23.10.2018 г., т. 15, Силвия Владимирова Петрова – заместник на административния ръководител – заместник-председател на Районен съд – Бургас, за изпълняващ функциите „административен ръководител – председател” на Районен съд - Бургас, с ранг „съдия в ОС“, с основно месечно трудово възнаграждение съгласно Таблица №1 на ВСС за определяне размерите на максималните основни месечни заплати на съдии, прокурори и следователи по длъжности, считано от датата на вземане на решението до встъпване в длъжност на нов административен ръководител. 

Мотиви: Във връзка с подаденото от съдия Асен Тотев Радев заявление за освобождаване от заеманата длъжност „административен ръководител – председател“ на Районен съд – Бургас и предсрочното овакантяване на тази длъжност, Комисията служебно събра и анализира необходимите данни за определяне на изпълняващ функциите председател на съда. Тъй като по щатното разписание на РС – Бургас са налице 2 (две) длъжности за заместник на административния ръководител, в изпълнение на решение на Съдийската колегия на ВСС по протокол №31/23.10.2018 г., т. 15, следва да бъде определено старшинството между двамата заместник - председатели по смисъла на чл. 237 от ЗСВ. Двете длъжности „заместник на административния ръководител“ са заети, съответно от съдия Петя Кръстева Георгиева и съдия Силвия Владимирова Петрова, назначени с решения на  СК на ВСС по пр. №9/12.03.2019 г. и встъпили на административно-ръководната длъжност на една и съща дата - 18.03.2019 г. Съобразно разпоредбата на чл. 237, ал. 1, т. 2 от ЗСВ, за да се определи старшинството между магистрати, заемащи една и съща длъжност, следва да се изследва следващият критерий, а именно притежавания от тях ранг. Видно от данните в кадровите досиета на магистратите, съдия Петя Кръстева Георгиева притежава  ранг „съдия във ВКС и ВАС, а съдия Силвия Владимирова Петрова притежава ранг „съдия в ОС“, т.е. съдия Петя Георгиева е с по- висок ранг, но същата е депозирала отказ да бъде определена за изпълняващ функциите председател на съда. Писменото съгласие за това изразява съдия Силвия Петрова. С оглед на което същата следва да бъде определена да изпълнява административно-ръководните функции до встъпване в длъжност на нов председател на Районен  съд – Бургас.

4.2. Внася предложението в заседанието на Съдийската колегия, насрочено на 10.12.2019 г., за разглеждане и произнасяне.

Р-5. ОТНОСНО: Предложение от и.ф. административен ръководител-председател“ на Окръжен съд – Кюстендил за поощряване на Галина Драганова Мухтийска - съдия в Окръжен съд - Кюстендил, с отличие  „личен почетен знак  първа степен - златен“, както и  с парична награда в размер на 1000 (хиляда) лева, на основание чл. 303, ал. 2, т. 2, б. „а“ и чл. 303, ал. 3, т. 1 от ЗСВ. (вх.№ВСС-14593/02.12.2019 г.) 
След проведеното гласуване и при обявения резултат 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5.1. Предлага на Съдийската колегия на ВСС да ПООЩРИ, на основание  чл. 304, ал. 1 от ЗСВ във връзка с чл. 303, ал. 2, т. 2, б. „а“ от ЗСВ и чл. 303, ал. 3, т. 1 от ЗСВ, Галина Драганова Мухтийска – съдия в Окръжен съд - Кюстендил, с ранг „съдия във ВКС и ВАС“, с отличие „личен почетен знак първа степен - златен“, както и с парична награда в размер на 1000 (хиляда) лева за проявен висок професионализъм, безупречно и образцово изпълнение на служебните задължения и високи нравствени качества.

5.2. Предлага на Съдийската колегия на ВСС решението по т. 1 да се предостави на Комисия „Бюджет и финанси“ към Пленума на ВСС в изпълнение на решение на Пленума на ВСС по протокол №3/07.02.2019., т. 8.

5.3. Внася предложението в заседанието на Съдийската колегия на ВСС, насрочено на  10.12.2019 г., за разглеждане и произнасяне. 

Р-6. ОТНОСНО: Предложение от  и. ф. административния ръководител-председател на Окръжен съд - Кюстендил за освобождаване на Галина Драганова Мухтийска от заеманата длъжност „съдия“ в Окръжен  съд - Кюстендил, на основание чл. 165, ал. 1, т. 1 от ЗСВ. (вх. №ВСС-14593/02.12.2019 г. )
След проведеното гласуване и при обявения резултат 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

6.1. ПРЕДЛАГА ДА ОСВОБОДИ, на основание чл. 165, ал. 1, т. 1 от ЗСВ, Галина Драганова Мухтийска от заеманата длъжност „съдия“  в  Окръжен съд – Кюстендил, с  ранг „съдия във ВКС и ВАС“, считано от 12.01.2020 г. 

6.2. ВНАСЯ предложението в заседанието на Съдийската колегия на ВСС, насрочено на  10.12.2019 г. за разглеждане и произнасяне. 

Р-7. ОТНОСНО: Заявление от Галя Димитрова Русева - съдия в Районен съд – Ямбол за отказ от участие в конкурс за преместване на длъжност „съдия“ в районните съдилища, обявен с решение на Съдийската колегия на Висшия съдебен съвет по протокол №49/05.12.2017 г. (обн. ДВ, бр. 01/02.01.2018 г.)
След проведеното гласуване и при обявения резултат 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

7. Приема за сведение заявлението от Галя Димитрова Русева - съдия в Районен съд – Ямбол за отказ от участие в конкурс за преместване на длъжност „съдия“ в районните съдилища, обявен с решение на Съдийската колегия на Висшия съдебен съвет по протокол №49/05.12.2017 г. (обн. ДВ, бр. 01/02.01.2018 г.)

Р-8. ОТНОСНО: Предложение от Володя Янков Янков – и. ф. административен ръководител - председател на Районен съд – Мадан, за обявяване на конкурс за първоначално назначаване на длъжност „съдия“ в Районен съд - Мадан.
След проведеното гласуване и при обявения резултат 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

8. Оставя без уважение предложението от и. ф. административния ръководител - председател на Районен съд – Мадан за обявяване на конкурс за първоначално назначаване за заемане на 1 (една) на длъжност „съдия“ в Районен съд - Мадан.
Мотиви: С решение на Съдийската колегия на ВСС по пр. №49/03.12.2019 г. по предложение на Комисията по атестирането и конкурсите се определиха длъжностите „съдия“ в районните съдилища, които да се обявят на конкурс за преместване и на конкурс за първоначално назначаване за заемането им. Планирането на длъжностите за конкурси се извърши на база проучване и анализ на кадровото състояние на районните съдилища, както и преценка на показателите на натовареността и изследване за всеки орган на съдебната власт на необходимостта от попълване на съдийския му състав чрез конкурс.  Районен съд – Мадан е с ниска натовареност, като за първото полугодие на 2019 г. показателите са следните: 28,25 брой дела за разглеждане месечно от 1 съдия при средна за страната 51,40 броя и 22,17  брой свършени дела месечно от 1 съдия при средна за страната 36,51 броя. С оглед на така обобщената информация, Комисията счита, че не е налице необходимост от кадрово укрепване на щатния състав на магистратите на Районен съд – Мадан и заемане на свободната съдийска длъжност чрез конкурс.

Р-9. ОТНОСНО: Молба от Велина Димитрова Пенева - прокурор в Районна прокуратура – Чирпан, за назначаване на длъжност „съдия“ в Районен съд - Стара Загора, на основание чл. 193, ал. 6 от ЗСВ, по конкурс за преместване в районните съдилища, обявен с решение на Съдийската колегия на Висшия съдебен съвет по протокол №49/05.12.2017 г. (обн. ДВ, бр. 01/02.01.2018 г.)
След проведеното гласуване и при обявения резултат 9 гласа „За“и 1 глас „Против“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

9.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕКРАТИ,  на основание чл. 56, ал. 1 от АПК, производството по отношение на Христина Вълчанова Димитрова – административен ръководител - председател на Районен съд – Раднево за преместване по реда на чл. 193, ал. 6 от ЗСВ в Районен съд – Стара Загора, поради постъпил отказ от участие в конкурса.

9.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕКРАТИ,  на основание чл. 56, ал. 1 от АПК, производството по отношение на Нейко Георгиев Нейков – съдия в Районен съд – Казанлък за преместване по реда на чл. 193, ал. 6 от ЗСВ в Районен съд – Стара Загора, поради постъпил отказ от участие в конкурса.

9.3. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕМЕСТИ, на основание чл. 160 и чл. 193, ал. 6 от ЗСВ, във връзка с § 9 от ПР към Наредба № 1 от 09.02.2017 г., Велина Димитрова Пенева - прокурор в Районна прокуратура – Чирпан с ранг „прокурор в ОП“, на длъжност „съдия” в Районен съд - Стара Загора, с ранг „съдия в ОС”, с основно месечно трудово възнаграждение, съгласно Таблица № 1 на ВСС за определяне размерите на максималните основни месечни заплати на съдии, прокурори и следователи по длъжности, считано от датата на встъпване в длъжност.

Мотиви: По обявения с решение на Съдийската колегия на Висшия съдебен съвет по пр. №49/05.12.2017 г. конкурс за преместване в Районен съд – Стара Загора на 18.07.2019 г. встъпи назначеният с решение на Съдийската колегия на ВСС по пр. 20/25.06.2019 г. кандидат. Към настоящия момент в този орган на съдебната власт е налице една вакантна длъжност, освободена от съдия Веселина Косева Мишова – повишена в Окръжен съд – Стара Загора на основание чл. 193, ал. 6 от ЗСВ, считано от 08.01.2018 г. Тази длъжност попада в обхвата на приложението на разпоредбата на чл. 193, ал. 6 от ЗСВ, тъй като е освободена по време на провеждане на конкурса (обн. ДВ, бр. 01/02.01.2018 г.).
Във връзка с така приключилата с встъпване в длъжност и на последния назначен кандидат конкурсна процедура, както и с оглед наличието на овакантена в срока на приложението на разпоредбата на чл. 193, ал. 6 от ЗСВ съдийска длъжност в РС – Стара Загора са налице предпоставките за пристъпване към назначаване по този ред на следващия по реда на класирането кандидат, отговарящ на условията, разписани в чл. 43, ал. 6 от Наредба № 1 от 09.02.2017 г.
Следващите по реда на класирането кандидати Христина Вълчанова Димитрова – административен ръководител - председател на Районен съд – Раднево и Нейко Георгиев Нейков – съдия в Районен съд – Казанлък са подали заявления за отказ от участие в конкурса. Кандидатът след тях, Велина Димитрова Пенева – прокурор в Районна прокуратура – Чирпан, е депозирала молба за преместването й по реда на чл. 193, ал. 6 от ЗСВ в РС – Стара Загора. Същата е получила крайна оценка в конкурсната процедура много добър „5.44“ и отговаря на условията на чл. 191 от ЗСВ, а именно прослужила е минимум 3 (три) години на заеманата длъжност. По отношение на нея има прието становище от Комисия по професионална етика към Съдийската колегия на ВСС, в което обобщеният извод е, че прокурор Пенева  притежава в пълнота необходимите нравствени качества за заемане на длъжността „съдия“ в Районен съд – Стара Загора. 
С оглед на изложеното, Комисията счита, че са изпълнени всички условия за приложението на разпоредбата на чл. 193, ал. 6 от ЗСВ и Велина Димитрова Пенева – прокурор в Районна прокуратура – Чирпан следва да бъде преместена на длъжност „съдия“ в Районен съд – Стара Загора.

9.4. Внася предложението в заседанието на Съдийската колегия на Висшия съдебен съвет, насрочено на 10.12.2019 г., за  разглеждане и произнасяне.

Р-10. ОТНОСНО: Преценка на Съдийската колегия на Висшия съдебен съвет за приложението на разпоредбата на чл. 193, ал. 6 от ЗСВ по обявения, с решение на Съдийската колегия на Висшия съдебен съвет по протокол № 18/11.06.2019 г., конкурс за повишаване в длъжност „съдия“ във Върховен касационен съд - търговска колегия.
След проведеното гласуване и при обявения резултат 8 гласа „За“ и 2 гласа „Против“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

10.1. ОТЛАГА разглеждането на точката за следващото заседание на Комисията по атестирането и конкурсите към Съдийската колегия на ВСС.

Р-11. ОТНОСНО: Решение №15888/21.11.2019 г. на Върховния административен съд – Шесто отделение по адм. дело №8271/2017 г., образувано по искане на Съдийската колегия на Висшия съдебен съвет за допълване на решение №8033/29.05.2019 г. по адм. дело №8271/2017 г. на Върховния административен съд – Шесто отделение.
След проведеното гласуване и при обявения резултат 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

11.1. Приема за сведение решение №15888/21.11.2019 г. по адм. дело №8271/2017 г. на Върховния административен съд – Шесто отделение. 

11.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ да остави без уважение молбата на Вера Станиславова Чочкова – съдия в Софийски градски съд за назначаване на основание чл. 193, ал. 6 от ЗСВ на длъжност „съдия“ в Апелативен съд – София - наказателна колегия, като неоснователна.

11.3. Внася предложението по т. 11.2. в заседанието на Съдийската колегия на Висшия съдебен съвет, насрочено на 17.12.2019 г., за разглеждане и произнасяне. 

Р-12. ОТНОСНО:  Мотивирано предложение, на основание чл. 193, ал. 2 от ЗСВ, за повишаване в длъжност на класираните кандидати за заемане на 10 (десет) длъжности „съдия“ в апелативните съдилища - гражданска колегия, съгласно обявения конкурс с решение на Съдийската колегия на Висшия съдебен съвет по протокол №13/24.04.2018 г. (обн. ДВ, бр.38/08.05.2018 г.)
След проведеното гласуване и при обявения резултат 11 гласа „За“

С решение по протокол №13/24.04.2018 г. Съдийската колегия на ВСС обяви конкурс за повишаване и заемане на 10 (десет) свободни длъжности „съдия” в апелативните съдилища – гражданска колегия, съответно в Апелативен съд - Бургас - 1 (една) длъжност, в Апелативен съд – Велико Търново - 4 (четири) длъжности и в Апелативен съд - София - 5 (пет) длъжности.
След обнародване на решението за обявяване на конкурса в Държавен вестник, бр. 38/08.05.2018 г., в четиринадесетдневния срок за прием на документи (от 09.05.2018 г. до 22.05.2018 г., включително), заявления за участие в конкурса подават 98 (деветдесет и осем) кандидати. След извършената по реда на чл. 191, ал. 3 от ЗСВ проверка на документите, с решение по пр. №22/02.07.2018 г. Комисията по атестирането и конкурсите към Съдийската колегия на ВСС допусна до участие 97 (деветдесет и седем) от тях. Един кандидат не бе допуснат до участие в конкурсната процедура, тъй като същият не отговаря на изискването на чл. 191, ал. 1 от ЗСВ. По време на провеждането на конкурса, 9 (девет) от допуснатите кандидати подават молби за отказ от участие в конкурса. Двама от тях - Филип Владимиров Владимиров – съдия в Окръжен съд - София и Розинела Тодорова Янчева – съдия в Софийски градски съд, са класирани кандидати за Апелативен съд – София, съответно на първо и трето място по поредността на класирането. Те се отказват от по-нататъшното си участие в конкурса, поради встъпването си в длъжност „съдия“ във Върховен касационен съд – гражданска колегия по конкурса за повишаване, обявен с решение на Съдийската колегия на ВСС по пр. 49/05.12.2017 г. 
Поименният състав на конкурсната комисия, извършила преценката по чл. 40 от Наредба №1/09.02.2017 г. на допуснатите кандидати, е определен чрез жребий с решения на Съдийската колегия на ВСС по пр. №35/13.11.2018 г. и пр. №38/4.12.2018 г., като редовни членове са Анелия Здравкова Маркова – съдия в СГС, член на КАК - СК, Гълъбина Генчева Петрова – съдия във ВКС, Геновева Николаева Димитрова – съдия във ВКС, Албена Тодорова Бонева – съдия във ВКС и проф. д-р Веселина Неделчева Манева – хабилитиран преподавател по гражданско-правни науки. За резервни членове на конкурсната комисия са избрани Веселка Георгиева Узунова – съдия в Окръжен съд - Бургас и член на КАК-СК, Василка Иванова Илиева – съдия във ВКС и доц. д-р Анета Методиева Антонова – хабилитиран преподавател по гражданско-правни науки.
Съгласно изискването на чл. 191а, ал. 1 от ЗСВ, конкурсната комисия е извършила класиране на кандидатите според общата им оценка, формирана въз основа на резултатите от двата цифрови компонента, получени след извършената преценка по реда на чл. 40 от Наредба №1/09.02.2017 г. за конкурсите за магистрати и за избор на административни ръководители в органите на съдебната власт. По отношение на първия компонент, съобразно чл. 40, ал. 1 от Наредбата, комисията е изследвала данните от атестационните формуляри на кандидатите от последното им атестиране, извършените проверки от ИВСС и от по-горестоящите органи на съдебната власт, както и информацията в кадровите им досиета. Преценката по чл. 40, ал. 2 от Наредба №1/09.02.2017 г., касаеща втория компонент, е основана на проверените от комисията 6 (шест) дела по отношение на всеки кандидат, от които 3 (три) дела избрани от комисията въз основа на посочените данни в справките към заявленията за участие в конкурса, както и 3 (три) дела, избрани от съответния кандидат.
Видно от изготвените и приети съгласно изискванията на чл. 192, ал. 5 от ЗСВ от Комисията по професионална етика към Съдийската колегия на Висшия съдебен съвет етични становища всички класирани кандидати притежават в пълнота необходимите нравствени качества за заемане на длъжността „съдия“ в апелативните съдилища – гражданска колегия, с изключение на един магистрат. По отношение на Елена Николаева Стойчева - Андреева – съдия в Софийски градски съд, КПЕ в становището си е приела, че същата притежава необходимите нравствени качества, за да заеме длъжността, за която кандидатства, но не спазва в пълнота изискванията, регламентирани в чл. 6, т. 2 от Кодекса за етично поведение на българските магистрати, предвид наложеното й с влязло в сила съдебно решение дисциплинарно наказание.
С оглед на така предоставената в цялост конкурсна документация по проведения конкурс, ведно с резултатите от класирането по чл. 192, ал. 1 от ЗСВ, мотивираното становище на конкурсната комисия по чл. 192, ал. 3 от ЗСВ,  протоколите за работата на комисията и за избор на дела, становищата на Комисията по професионална етика към Съдийската колегия на ВСС за притежаваните от кандидатите нравствени качества, изготвени съгласно чл. 192, ал. 5 от ЗСВ, се установи, че конкурсната процедура е проведена при спазване разпоредбите на Закона за съдебната власт и Наредба №1/09.02.2017 г. С оглед на гореизложеното и на основание чл. 193, ал. 2 от ЗСВ  

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

12.1. Предлага на Съдийската колегия на Висшия съдебен съвет да проведе гласуване по поредността на класирането, като на свободните 10 (десет) длъжности „съдия” в апелативните съдилища – гражданска колегия, се повишат класираните кандидати, до попълване на свободните места. 

12.2. Внася предложението в заседанието на Съдийската колегия на ВСС, насрочено на 10.12.2019 г. 

Р-13. ОТНОСНО:  Мотивирано предложение, на основание чл. 193, ал. 2 от ЗСВ, за повишаване в длъжност на класираните кандидати за заемане на 5 (пет) длъжности „съдия“ в апелативните съдилища - търговска колегия, съгласно обявения конкурс с решение на Съдийската колегия на Висшия съдебен съвет по протокол №13/24.04.2018 г. (обн. ДВ, бр.38/08.05.2018 г.)
След проведеното гласуване и при обявения резултат 11 гласа „За“

С решение по протокол №13/24.04.2018 г. Съдийската колегия на ВСС обяви конкурс за повишаване и заемане на 5 (пет) свободни длъжности „съдия” в апелативните съдилища – търговска колегия, от които 3 (три) длъжности в Апелативен съд - София и 2 (две) длъжности в Апелативен съд – Пловдив. 
След обнародването на решението в Държавен вестник, бр. 38/08.05.2018 г., в четиринадесетдневния срок за прием на документи (от 09.05.2018 г. до 22.05.2018 г., включително), заявления за участие в конкурса подават 51 (петдесет и един) кандидати. След извършената по реда на чл. 191, ал. 3 от ЗСВ проверка на документите, с решение по пр. №22/02.07.2018 г. Комисията по атестирането и конкурсите към Съдийската колегия на ВСС допусна до участие всички кандидати. По време на провеждането на конкурса 3 (трима) от допуснатите кандидати подадоха молби за отказ от участие. Един от тях - Филип Владимиров Владимиров – съдия в Окръжен съд - София е класиран кандидат за Апелативен съд – София на трето място по поредността на класирането. Той се отказва от по-нататъшното си участие в конкурса, поради встъпването си в длъжност „съдия“ във Върховен касационен съд – гражданска колегия по конкурс за повишаване в длъжност, обявен с решение на Съдийската колегия на ВСС по пр. 49/05.12.2017 г., обн. в ДВ, бр. 01/02.01.2018 г.
Поименният състав на конкурсната комисия, извършила преценката по чл. 40 от Наредба №1/09.02.2017 г. на допуснатите кандидати, е определен чрез жребий с решение на Съдийската колегия на ВСС по пр. №35/13.11.2018 г., като редовни членове са Женя Радкова Димитрова – съдия в Окръжен съд – Варна и член на КАК-СК, Тотка Калчева Димитрова – съдия във ВКС (председател на конкурсната комисия), Евгений Севдалинов Стайков – съдия във ВКС, Ирина Ставрева Петрова – съдия във ВКС и проф. д-р Симеон Владимиров Тасев – хабилитиран преподавател по търговско-правни науки. За резервни членове на конкурсната комисия са избрани Албена Кирилова Александрова – съдия в Софийски градски съд и член на КАК-СК, Татяна Пенева Върбанова – съдия във ВКС и доц. д-р Александър Ангелов Иванов – хабилитиран преподавател по търговско-правни науки.
Съгласно изискването на чл. 191а, ал. 1 от ЗСВ, конкурсната комисия е извършила класиране на кандидатите според общата им оценка, формирана въз основа на резултатите от двата цифрови компонента, получени след извършената преценка по реда на чл. 40 от Наредба №1/09.02.2017 г. за конкурсите за магистрати и за избор на административни ръководители в органите на съдебната власт. По отношение на първия компонент, съобразно чл. 40, ал. 1 от Наредбата, комисията е изследвала данните от атестационните формуляри на кандидатите от последното им атестиране, извършените проверки от ИВСС и от по-горестоящите органи на съдебната власт, както и информацията в кадровите им досиета. Преценката по чл. 40, ал. 2 от Наредба №1/09.02.2017 г., касаеща втория компонент, е основана на проверените от комисията 6 (шест) дела по отношение на всеки кандидат, от които 3 (три) дела избрани от комисията въз основа на посочените данни в справките към заявленията за участие в конкурса, както и 3 (три) дела, избрани от съответния кандидат.
Видно от предоставената в цялост конкурсна документация по проведения конкурс, ведно с резултатите от класирането по чл. 192, ал. 1 от ЗСВ, мотивираното становище на конкурсната комисия по чл. 192, ал. 3 от ЗСВ, протоколите за работата на комисията и за избор на дела, становищата на Комисия по професионална етика към Съдийската колегия на ВСС за притежаваните от кандидатите в пълнота нравствени качества, изготвени съгласно чл. 192, ал. 5 от ЗСВ, се установи, че конкурсната процедура е проведена при спазване разпоредбите на Закона за съдебната власт и Наредба №1/09.02.2017 г. С оглед на гореизложеното и на основание чл. 193, ал. 2 от ЗСВ 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

13.1. Предлага на Съдийската колегия на Висшия съдебен съвет да проведе гласуване по поредността на класирането,  като на свободните 5 (пет) длъжности „съдия” в апелативните съдилища – търговска колегия, се повишат класираните кандидати, до попълване на свободните места.

13.2. Внася предложението в заседанието на Съдийската колегия на ВСС, насрочено на 10.12.2019 г. 

ЕДИНЕН ФОРМУЛЯР

С-1. ОТНОСНО: Периодично атестиране на Наталия Георгиева Дичева - съдия в Административен съд - Варна. (вх.№ВСС-5756/21.05.2018 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1.1. Налице са условията по чл. 196, т. 3 от ЗСВ за провеждане на периодично атестиране на Наталия Георгиева Дичева - съдия в Административен съд - Варна. 

1.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 97 (деветдесет и седем) точки на Наталия Георгиева Дичева - съдия в Административен съд - Варна.   

1.3. ПРЕДОСТАВЯ, на основание чл. 205, ал. 1 от ЗСВ, на Наталия Георгиева Дичева - съдия в Административен съд - Варна, резултатите от атестирането, за запознаване. 

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

С-2. ОТНОСНО: Предложение от Румен Атанасов Стойнов - административен ръководител - председател на Районен съд - Своге, с ранг „съдия в АС“, за повишаване на място в по-горен ранг „съдия във ВКС и ВАС“. (вх.№ ВСС-13838/18.11.2019 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

2.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Румен Атанасов Стойнов - административен ръководител - председател на Районен съд - Своге, с ранг „съдия в АС“, на място в по-горен ранг „съдия във ВКС и ВАС“, с месечно трудово възнаграждение, съгласно Таблица 1 на ВСС, считано от датата на вземане на решението. 

2.2. ВНАСЯ предложението в заседанието на Съдийската колегия на ВСС, насрочено на 17.12.2019 г. за разглеждане и произнасяне.

С-3. ОТНОСНО: Предложение от Албена Славова Неделчева - съдия в  Районен съд - Варна, с ранг „съдия в АС“, за повишаване на място в по-горен ранг „съдия във ВКС и ВАС“. (вх.№ ВСС-14258/25.11.2019 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

3.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Албена Славова Неделчева - съдия в  Районен съд - Варна, с ранг „съдия в АС“, на място в по-горен ранг „съдия във ВКС и ВАС“, с месечно трудово възнаграждение, съгласно Таблица 1 на ВСС, считано от датата на вземане на решението. 

3.2. ВНАСЯ предложението в заседанието на Съдийската колегия на ВСС, насрочено на 17.12.2019 г. за разглеждане и произнасяне.

С-4. ОТНОСНО: Предложение от административния ръководител - председател на Софийския районен съд за повишаване на Делян Любомиров Дилков - съдия в Софийския районен съд, с ранг „съдия в ОС“, на място в по-горен ранг „съдия в АС“. (вх.№ ВСС-11196/18.09.2019 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

4.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Делян Любомиров Дилков - съдия в Софийския районен съд, с ранг „съдия в ОС“, на място в по-горен ранг „съдия в АС“, с месечно трудово възнаграждение, съгласно Таблица 1 на ВСС, считано от датата на вземане на решението. 

4.2. ВНАСЯ предложението в заседанието на Съдийската колегия на ВСС, насрочено на 17.12.2019 г. за разглеждане и произнасяне.

С-5. ОТНОСНО: Предложение от административния ръководител - председател на Окръжен съд - Ловеч за повишаване на Пламен Иванов Пенов - съдия в Окръжен съд - Ловеч, с ранг „съдия в ОС“, на място в по-горен ранг „съдия в АС“. (вх.№ ВСС-14608/02.12.2019 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Пламен Иванов Пенов - съдия в Окръжен съд - Ловеч, с ранг „съдия в ОС“, на място в по-горен ранг „съдия в АС“, с месечно трудово възнаграждение, съгласно Таблица 1 на ВСС, считано от датата на вземане на решението. 

5.2. ВНАСЯ предложението в заседанието на Съдийската колегия на ВСС, насрочено на 17.12.2019 г. за разглеждане и произнасяне.

С-6. ОТНОСНО: Предложение от административния ръководител - председател на Окръжен съд - Ловеч за повишаване на Зорница Маринова Ангелова - съдия в Окръжен съд - Ловеч, с ранг „съдия в АС“, на място в по-горен ранг „съдия във ВКС и ВАС“. (вх.№ ВСС-14610/02.12.2019 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

6.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Зорница Маринова Ангелова - съдия в Окръжен съд - Ловеч, с ранг „съдия в АС“, на място в по-горен ранг „съдия във ВКС и ВАС“, с месечно трудово възнаграждение, съгласно Таблица 1 на ВСС, считано от датата на вземане на решението. 

6.2. ВНАСЯ предложението в заседанието на Съдийската колегия на ВСС, насрочено на 17.12.2019 г. за разглеждане и произнасяне.

С-7. ОТНОСНО: Предложение от административния ръководител - председател на Районен съд - Благоевград за повишаване на Силвия Георгиева Николова - съдия в  Районен съд - Благоевград, на място в по-горен ранг „съдия в ОС“. (вх.№ ВСС-14238/25.11.2019 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

7.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Силвия Георгиева Николова - съдия в  Районен съд - Благоевград, на място в по-горен ранг „съдия в ОС“, с месечно трудово възнаграждение, съгласно Таблица 1 на ВСС, считано от датата на вземане на решението. 

7.2. ВНАСЯ предложението в заседанието на Съдийската колегия на ВСС, насрочено на 17.12.2019 г. за разглеждане и произнасяне.

С-8. ОТНОСНО: Предложение от административния ръководител - председател на Районен съд - Горна Оряховица за повишаване на Цветелина Свиленова Цонева - Кондова - съдия в  Районен съд - Горна Оряховица, на място в по-горен ранг „съдия в ОС“. (вх.№ ВСС-14611/02.12.2019 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

8.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Цветелина Свиленова Цонева - Кондова - съдия в  Районен съд - Горна Оряховица, на място в по-горен ранг „съдия в ОС“, с месечно трудово възнаграждение, съгласно Таблица 1 на ВСС, считано от датата на вземане на решението. 

8.2. ВНАСЯ предложението в заседанието на Съдийската колегия на ВСС, насрочено на 17.12.2019 г. за разглеждане и произнасяне.

С-9. ОТНОСНО: Предложение от административния ръководител - председател на Районен съд - Враца за повишаване на Пламен Иванов Шумков - съдия в  Районен съд - Враца, на място в по-горен ранг „съдия в ОС“. (вх.№ ВСС-14636/02.12.2019 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

9.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Пламен Иванов Шумков - съдия в  Районен съд - Враца, на място в по-горен ранг „съдия в ОС“, с месечно трудово възнаграждение, съгласно Таблица 1 на ВСС, считано от датата на вземане на решението. 

9.2. ВНАСЯ предложението в заседанието на Съдийската колегия на ВСС, насрочено на 17.12.2019 г. за разглеждане и произнасяне.

С-10. ОТНОСНО: Предложение от административния ръководител - председател на Районен съд - Перник за повишаване на Мария Венциславова Милушева - съдия в  Районен съд - Перник, с ранг „съдия в ОС“, на място в по-горен ранг „съдия в АС“. (вх.№ ВСС-14633/02.12.2019 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

10.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Мария Венциславова Милушева - съдия в  Районен съд - Перник, с ранг „съдия в ОС“, на място в по-горен ранг „съдия в АС“, с месечно трудово възнаграждение, съгласно Таблица 1 на ВСС, считано от датата на вземане на решението. 

10.2. ВНАСЯ предложението в заседанието на Съдийската колегия на ВСС, насрочено на 17.12.2019 г. за разглеждане и произнасяне.

ПРЕДЛОЖЕНИЕ ЗА ПРЕДВАРИТЕЛНО АТЕСТИРАНЕ

С-11. ОТНОСНО: Предложение от административния ръководител - председател на Районен съд - Малко Търново за предварително атестиране на Пламен Маринов Дойков - съдия в Районен съд - Малко Търново. (вх.№ ВСС-14265/25.11.2019 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

11.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за предварително атестиране, на основание чл. 196, т. 1 от ЗСВ, Пламен Маринов Дойков - съдия в Районен съд - Малко Търново, за периода 22.04.2016 г. – 22.04.2019 г. 

11.2. Да се изискат от административния ръководител на Окръжен съд – Ловеч необходимите документи за провеждане на атестиране, съгласно чл. 58, ал. 1 от Наредбата.

ПРЕДЛОЖЕНИЕ ЗА ПЕРИОДИЧНО АТЕСТИРАНЕ

С-12. ОТНОСНО: Предложение от административния ръководител - председател на Окръжен съд - Пловдив за периодично атестиране на Петко Иванов Минев - съдия в  Окръжен съд - Пловдив. (вх.№ ВСС-11867/07.10.2019 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

12.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 3 от ЗСВ, Петко Иванов Минев - съдия в  Окръжен съд - Пловдив, за периода  09.12.2014 г. – 09.12.2019 г.

12.2. Да се изискат от административния ръководител на Окръжен съд – Пловдив  необходимите документи за провеждане на атестиране, съгласно чл. 58, ал. 1 от Наредбата. 

12.3. Изпраща преписката на КАК-ПК, тъй като за периода от 09.12.2014 г. до 16.01.2017 г. съдия Петко Иванов Минев е бил прокурор в Районна прокуратура – Пловдив. 

ПОЛУЧЕНА ЧАСТ Х НА ЕФ - БЕЗ ВЪЗРАЖЕНИЕ

С-13. ОТНОСНО: Извънредно атестиране на Мирослав Данаилов Досов - съдия в Окръжен съд – Враца. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

13.1. Предлага на Съдийската колегия на ВСС, на основание чл. 196, т. 4 от ЗСВ, във връзка с чл. 197, ал. 5, т. 2 от ЗСВ, ДА ПРОВЕДЕ извънредно атестиране на Мирослав Данаилов Досов - съдия в Окръжен съд - Враца.  

13.2. Предлага на Съдийската колегия на ВСС, на основание чл. 197, ал. 6 от ЗСВ, ДА ПРИЕМЕ комплексна оценка от атестирането „МНОГО ДОБРА" на Мирослав Данаилов Досов - съдия в Окръжен съд - Враца. 

13.3. Внася предложението в заседанието на Съдийската колегия на ВСС, насрочено на 17.12.2019 г., за разглеждане и произнасяне.

С-14. ОТНОСНО: Извънредно атестиране на Пенка Николаева Братанова - заместник на административния ръководител - заместник-председател на Окръжен съд – Кюстендил. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:
14.1. Предлага на Съдийската колегия на ВСС, на основание чл. 196, т. 4 от ЗСВ, във връзка с чл. 197, ал. 5, т. 2 от ЗСВ, ДА ПРОВЕДЕ извънредно атестиране на Пенка Николаева Братанова - заместник на административния ръководител - заместник-председател на Окръжен съд - Кюстендил.  

14.2. Предлага на Съдийската колегия на ВСС, на основание чл. 197, ал. 6 от ЗСВ, ДА ПРИЕМЕ комплексна оценка от атестирането „МНОГО ДОБРА" на Пенка Николаева Братанова - заместник на административния ръководител - заместник-председател на Окръжен съд - Кюстендил. 

14.3. Внася предложението в заседанието на Съдийската колегия на ВСС, насрочено на 17.12.2019 г., за разглеждане и произнасяне.

ДОПЪЛНИТЕЛНИ ТОЧКИ

Р-14. ОТНОСНО: Проект на решение за назначаване на Александрина Пламенова Дончева - младши съдия в Софийския градски съд, с удължен срок по чл. 240, ал. 2 от ЗСВ, на длъжност „съдия“ в Софийския районен съд.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

14.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА НАЗНАЧИ, на основание чл. 160 във връзка с чл. 243 от ЗСВ Александрина Пламенова Дончева - младши съдия в Софийския градски съд на длъжност „съдия“ в Софийски районен съд, с ранг „съдия в ОС“, с месечно трудово възнаграждение съгласно Таблица №1 на ВСС за определяне размерите на максималните основни месечни заплати на съдии, прокурори и следователи по длъжности, считано от 05.01.2020 г.

Мотиви: На 04.07.2019 г. изтече двугодишният срок по чл. 240 от ЗСВ на назначението в Софийски градски съд на младши съдия Александрина Пламенова Дончева. С решение на Съдийската колегия на Висшия съдебенсъвет по пр. 21/02.07.2019 г., т.14.9 по предложение на административния ръководител на СГС този срок е продължен с 6 (шест) месеца, т.е. до 05.01.2020 г. С оглед спазване на така удължения срок, до тази дата е необходимо младши съдия Александрина Дончева да бъде преназначена на длъжност „съдия“ в Софийския районен съд. С цел устройването на младшия магистрат преди изтичане на удължения срок, Комисията по атестирането и конкурсите счита, че следва да предложи на Съдийската колегия на ВСС да пристъпи към назначаване на младши съдия Александрина Пламенова Дончева на длъжност „съдия“ в Софийски районен съд, считано от датата на изтичане на удължения срок по чл.240, ал. 2 от ЗСВ.

14.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ВЪЗЛОЖИ на Александрина Пламенова Дончева - младши съдия в Софийския градски съд да довърши започнатите с нейно участие наказателни дела, на които е даден ход на съдебното следствие, както и да изготви съдебните актове по обявените за решаване дела.

14.3. Внася предложението в заседание на Съдийската колегия на Висшия съдебен съвет, насрочено на 17.12.2019 г., за разглеждане и произнасяне.

Р-15. ОТНОСНО: Заявление за отвод от член на конкурсната комисия по обявения, с решение на Съдийската колегия на Висшия съдебен съвет по протокол №32/08.10.2019 г., конкурс за първоначално назначаване на длъжност „съдия“ в Софийски градски съд - гражданска колегия.

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

15.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ Мария Петрова Петрова – съдия в Апелативен съд – Пловдив, за редовен член на конкурсната комисия за първоначално назначаване на длъжност „съдия“ в Софийски градски съд – гражданска колегия, на мястото на Джулиана Иванова Петкова.

15.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ чрез жребий 1 (един) резервен член – съдия в апелативен съд - гражданска колегия, на конкурсната комисия за първоначално назначаване на длъжност „съдия“ в Софийски градски съд - гражданска колегия, на мястото на Мария Петрова Петрова. 
15.3. Внася предложението в заседание на Съдийската колегия на Висшия съдебен съвет, насрочено на 10.12.2019 г., за разглеждане и произнасяне.

Р-16. ОТНОСНО: Проект на решение за преназначаване на основание чл. 169, ал. 5 от ЗСВ на Десислава Миткова Чалъкова - Минчева -  и. ф. административен ръководител - председател на Районен съд – Велико Търново на длъжност „съдия“ в Районен съд – Велико Търново.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

16.1. Предлага на Съдийската  колегия на ВСС ДА ПРЕНАЗНАЧИ,  на основание чл. 169, ал. 5 от ЗСВ, Десислава Миткова Чалъкова – Минчева на заеманата преди избора й за „административен ръководител - председател“ на Районен съд – Велико Търново  длъжност „съдия“ в Районен съд – Велико Търново, с ранг „съдия  във ВКС и ВАС“, с основно месечно трудово възнаграждение, съгласно Таблица №1 на ВСС за определяне размерите на максималните основни месечни заплати на съдии, прокурори и следователи по длъжности, считано от датата на встъпване в длъжност на новоизбрания административен ръководител - председател на Районен съд - Велико Търново.

16.2. ВНАСЯ предложението в заседанието на Съдийската колегия на ВСС, насрочено нa 10.12.2019 г., за разглеждане и произнасяне.

ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ:
            ВЕСЕЛА ПАВЛОВА (п)